钦定古今图书集成/理学汇编/文学典/第007卷 > 史绳祖学斋呫哔 > 《文章夺胎换骨》
## 钦定古今图书集成/理学汇编/文学典/第007卷 > 史绳祖学斋呫哔 > 《文章夺胎换骨》

东坡《泗州僧伽塔》诗：“耕田欲雨蓻欲晴，去得顺风来
者怨。”此乃檃栝。刘禹锡《何卜赋》中语曰：“同涉于川，其
时在风。沿者之吉，溯者之凶；同蓻于野，其时在泽。惟
种之利，乃穋之厄。”坡以一联十四字，而包尽刘禹锡
四对三十二字之义，盖夺胎换骨之妙也。至如前《赤
壁赋》尾段一节，自“惟江上之清风与山间之明月，至
‘相与枕藉乎舟中，不知东方之既白’”，却只是用李白
“清风明月不用一钱买，王山自倒非人推”一联十六
字，演成七十九字，愈奇妙也。